« Ғылымға бір аттам»

Бүгінгі таңда қазақстандық білім беру жүйесінің алдында білім сапасының бәсекелестігін арттыру, шынайы өмірлік кезеңдерге бейімделу мәселелері тұр, өйткені адам қоғамда түрлі өмірлік мәселелерге байланысты дұрыс шешімдер қабылдау үшін жоғары кәсіптілік және интеллектуалдық әрекеттерді қажет ететін жағдайларда заман талабына сай өмір сүріп, қызмет етуде.

Жаратылыстану - ғылыми сауаттылығы – нақты жағдайларда ғылыми әдіс көмегімен шешілетін және зерттелетін проблемаларды анықтау үшін, тәжірибе мен бақылау негізінде қорытындыға қол жеткізу үшін жаратылыстану білімін қолдану қабілеті. Бұл қорытындылар қоршаған ортаны және оған адам ісімен енгізілетін өзгерістерді түсіну үшін, сонымен қоса тиісті шешімдерді қабылдау үшін қажет.

Бастауыш сынып мұғалімдердің басты міндеті - әр балаға бақыт сыйлау. Бақыт алуан қырлы. Ол - адамның өз қабілетің ашып, қоршаған дүниенің әсемдігінен ләззат алып, басқалар үшін әсемдік жасауына, оқушыларды нағыз адам етіп өсіре білуінде.

Оқушылардың дүниетанымын кеңейту, теориялық білімді тәжірибемен ұштастыру, ептілікке, ынтымақтастыққа, бірлік пен тез шешім қабылдай білуге үйрету. Балаға өз бетімен  зерттеуге  мүмкіндік  туғызған  сайын одан әрі жақсы оқи түседі. Шығармашылықты дамытудың түрлі жолдарының  ішінде  баланың өзіндік зерттеу жұмысы тиімді болып табылады. Балалардың бойындағы қабілетің   дамытудың  басты  құралы – ең алдымен зерттеушілік ізденіс, білуге деген құштарлық, бақылауға, әлем туралы жаңа мәлімет жинауға талпынушылық болып табылады. Әр оқушының бойынан  табылатын қасиеттері, білімге деген құштарлықтың кілті - білімде. Баланы ізденушілікке, шығармашылыққа баулу, оған зерттеу дағдысын меңгерту - мұғалімнің  міндеті. Мұғалім  оқушылармен жұмыс істеу арқылы олардың бойындағы ерекше қасиетті бағалап, біліп отыруы  қажет. Зерттеушілік, ізденушілік, шығармашылық қасиеттер  балаға тән құбылыс. Мұндай белсенділік баланың жеке дамуына, өзіндік көзқарасының қалыптасуына ықпалы зор.   Балалардың  білімдерін тереңдету мақсатында «Куропаткино орта мектебі» КММ 3-сынып оқушылардың арасында “**Ғылымға бір аттам**” практикалық сабақ өткізілді. Әр оқушыға ғылыми бағыт - бағдар бере отырып, зерттеу жұмыстары жүргізілді. Оқушылармен жұмыс жүргізу барысында сабаққа   қатысушы  оқушы  өзінің  тәжірибе жұмысын өз тақырыптары бойынша  қорғады. Әр оқушының тәжірибе жұмысын қорғауы, көрнекіліктерді пайдалану арқылы баяндалды. Оқушылар өздерінің зерттеу жұмыстарын жүйелі  және  өз  ойлары мен  пікірлерін  нақты  дәлелдер  арқылы  жеткізді. Судың, сүттің, оттың, глюконат, кальций, ас содасы, сірке судың қасиеттері туралы білімдерін тереңдетіп, күнделікті өмірде қалай пайдалануға болатынын білді. Сабаққа барлығы 12 оқушы қатысты. Тәжірибе жұмысын өткізу арқылы  оқушылар бірқатар жетістіктерге қол жеткізді.

Шаяхметова Қ.А.